CELEX: C2005/217/28
Language: et
Date: 2005-09-03 00:00:00
Title: Euroopa Kohtu (kolmas koda) 21. juuli 2005. aasta otsus kohtuasjas C-515/03 (Finanzgericht Hamburg'i eelotsusetaotlus): Eichsfelder Schlachtbetrieb GmbH versus Hauptzollamt Hamburg-Jonas (Põllumajandus — Turu ühine korraldus — Eksporditoetused — Tingimused — Kauba import sihtriigiks olevasse kolmandasse riiki — Mõiste — Kolmandas riigis tarbimiseks ringlusse lubamisega seotud tolliformaalsused — Oluline töötlemine või toiming — Reimport ühendusse — Õiguse kuritarvitamine)

3.9.2005   
            
            
               ET
            
            
               Euroopa Liidu Teataja
            
            
               C 217/15
            
         
      EUROOPA KOHTU
   
   (kolmas koda)
   21. juuli 2005. aasta otsus
   kohtuasjas C-515/03 (Finanzgericht Hamburg'i eelotsusetaotlus): Eichsfelder Schlachtbetrieb GmbH versus Hauptzollamt Hamburg-Jonas (1)
   
   (Põllumajandus - Turu ühine korraldus - Eksporditoetused - Tingimused - Kauba import sihtriigiks olevasse kolmandasse riiki - Mõiste - Kolmandas riigis tarbimiseks ringlusse lubamisega seotud tolliformaalsused - Oluline töötlemine või toiming - Reimport ühendusse - Õiguse kuritarvitamine)
   (2005/C 217/28)
   Kohtumenetluse keel: saksa
   Kohtuasjas C-515/03, mille esemeks on EÜ artikli 234 alusel Finanzgericht Hamburg'i (Saksamaa) 12. novembri 2003. aasta otsusega esitatud eelotsusetaotlus, mis saabus Euroopa Kohtusse 9. detsembril 2003, menetluses Eichsfelder Schlachtbetrieb GmbH
      v.
      Hauptzollamt Hamburg-Jonas, tegi Euroopa Kohus (kolmas koda), koosseisus: koja esimees A. Rosas, kohtunikud J.-P. Puissochet (ettekandja), S. von Bahr, J. Malenovský ja U. Lõhmus; kohtujurist D. Ruiz-Jarabo Colomer, kohtusekretär: ametnik K. Sztranc, 21. juulil 2005 otsuse, mille resolutiivosa on järgmine:
   Komisjoni 27. novembri 1987. aasta määruse (EMÜ) nr 3665/87 põllumajandustoodete eksporditoetuste süsteemi kohaldamise üksikasjalike ühiseeskirjade kohta, mida on muudetud komisjoni 19. juuni 1995. aasta määrusega (EÜ) eelkõige osas, mis puudutab Uruguai vooru põllumajandusleppe rakendamiseks vajalikke kohandusi, artikli 17 lõikes 3 nimetatud diferentseeritud eksporditoetuse saamise tingimus, nimelt kõnealuse toote sihtkohaks olevas kolmandas riigis tarbimiseks ringlusse lubamiseks vajalike tolliformaalsuste lõpuleviimine, on täidetud siis, kui toode pärast selles riigis imporditollimaksude tasumist läbib olulise töötlemise või toimingu nõukogu 12. oktoobri 1992. aasta määruse (EMÜ) nr 2913/93, millega kehtestatakse ühenduse tolliseadustik, artikli 24 tähenduses, isegi siis, kui töötlemise või toimingu tulemuseks olev toode reeksporditakse ühendusse koos selles riigis sissenõutud maksude tagastamisega ning ühenduses imporditollimaksude tasumisega.
   Neil asjaoludel võib siiski eksporditoetuse tagastamist nõuda, kui siseriiklik kohus leiab, et eksportija kuritegelik tegu on kooskõlas siseriiklike õigusnormidega tõendatud.
   
      (1)  ELT C 59, 6.3.2004.